**Sajtóközlemény**

**Dátum:** 2018. június 20.

Acéllal a „durva“ kezelés ellen / Roto: NT E5 sarokpánt középületekben található faablakokhoz / A standard változattal azonos kialakítás / 1:1-ben cserélhető / Még nagyobb hatás a 355 nyitáshatárolóval együtt szerelve / Fontos a karbantartás

**Acél sarokpánt faablakokhoz – az iskolapélda**

***Leinfelden-Echterdingen - (rp)*** Az iskolák ablakainak sokféle követelménynek kell eleget tenniük. Biztosítaniuk kell a megfelelő levegőcserét és az elegendő fényt, miközben a hatékony napfény- és zajvédelem követelményeinek is meg kell felelniük, mindenek előtt azonban a kifogástalan szerkezeti tulajdonságaikat kell szem előtt tartani. Így a tervezőknek különösen a faablakos osztálytermekhez többek között olyan „robosztus“ kivitelű vasalatokat kell választaniuk, melyek ellenállnak a több éves tartós használatnak, és biztosítják az elegendő stabilitást.

Extrém igénybevételnek kitett iskolai épületekhez, de más középületekhez is megfelelő megoldást kínál a Roto az acélból készült NT E5 sarokpánttal. A vasalat geometriája azonos a standard változattal, és így arra egy az egyben kicserélhető. Puffer hatása a beépítési helyzettől függően a 355-ös nyitáshatárolóval történő kombináció révén tovább növelhető.

Mint ahogy a gyártótól megtudtuk, az idevágó irányelvek az iskolaüzemű ablakok „durva” kezelését időközben szabálynak tekintik. Ezen kívül a használók rendszeres meggondolatlansága miatt ugyancsak rendkívüli mechanikus terheléseknek vannak kitéve. Így például azoknál a nyitott ablakoknál, melyek benyúlnak a diákok „közlekedési útvonalába” és jelentős erővel csapódnak a kerethez vagy a környező bútorokhoz, a vasalat valószínűleg gyorsabban elkopik, és a sarokpánt is berepedezhet.

Az acél NT E5 sarokpánttal kapcsolatban a Roto a rendszeres gondozás és karbantartás fontosságára is felhívja a figyelmet. Eszerint a fa nyílászárókat legalább évente egyszer, iskola- és hotelépületekben pedig félévente ellenőrizni kell. Így a kopási nyomokat időben fel lehet ismerni, és a megfelelő alkatrész cseréjével a hibát el lehet hárítani.

**Képaláírás**

Legyen az figyelmetlenség vagy szándékosság: az ablakok az iskolákban rendszeresen extrém terhelésnek vannak kitéve. Ennek kihatása van azok szerkezetére is. A faablakokhoz való acél NT E5 sarokpánt a Roto szerint hatékonyan nyeli el a fellépő erőket, és ezzel biztosítja a szükséges használati biztonságot, valamint a hosszú élettartamot.

**Fotó:** Roto **NT\_acél sarokpánt\_E5.jpg**

Szabadon sokszorosítható – Másolatot kérünk

**Kiadó:** Roto Frank AG • Wilhelm-Frank-Platz 1 • 70771 Leinfelden-Echterdingen • Tel. +49 711 7598 0 • Fax +49 711 7598 253 • info@roto-frank.com

**Szerkesztőség:** Linnigpublic Agentur für Öffentlichkeitsarbeit GmbH • Büro Koblenz • Fritz-von-Unruh-Straße 1 • 56077 Koblenz • Tel. +49 261 303839 0 • Fax +49 261 303839 1 • koblenz@linnigpublic.de; Büro Hamburg • Flottbeker Drift 4 • 22607 Hamburg • Tel. +49 40 82278216 • hamburg@linnigpublic.de